**Busstjenester Oslo**

**Follo og Østensjø 2015**

**Vedlegg 4**

**Anleggsbeskrivelse**

**Versjon1.1**

**Innholdsfortegnelse**

1. Hvilerom og toaletter 2

2. Forutsetninger 3

2.1 Særlig informasjon om busstasjonering i Frogn kommune 3

3. Krav til bussanlegg 4

3.1 Definisjon 4

3.2 Datarom 4

3.3 WLAN (trådløs bredbåndstilknytning) 4

4. Opplysninger / drift av bussanlegget (ene) 4

4.1 Opplysninger om anlegget (ene) 4

4.2 Driftskostnader 5

4.2.1 Fagerstrand (Nesodden) 5

4.2.2 Klemetsrud 5

4.3 Særlig om bussvaskemaskiner ved Fagerstrand og Klemetsrud 6

4.4 Drift av anlegg - miljømessige forhold 6

4.5 Bruk av anlegg til andre formål 6

4.6 Biogassdrift og fylleanlegg på Klemetsrud 7

5. Avtaleforhold 8

6. Beskrivelse av bussanlegget Klemetsrud 8

7. Beskrivelse av bussanlegget Fagerstrand 8

8. Bilag 9

# Hvilerom og toaletter

I ruteområde Ski, Drøbak og Nesodden må Operatøren selv anskaffe, vedlikeholde og bekoste hvile/spiserom- og toalettfasiliteter.

I ruteområde Østensjø stiller Oppdragsgiver følgende fasiliteter til Operatørens benyttelse i kontraktsperioden:

* Helsfyr T, hvilerom og toaletter
* Skullerud T, hvilerom og toaletter.
* Mortensrud T, hvilerom og toaletter
* Simensbråten, hvilerom og toaletter
* Fornebu vest, toalett
* Tveita T, toalett

Oppdragsgiver vil ha ansvaret for drift og normalt vedlikehold av ovennevnte arealer. Vedlikeholdet vil bli utført av en underleverandør. Ved unormalt bruk/hendelser så som hærverk, tjuveri etc. belastes Operatøren i forhold til utnyttelse. Operatøren betaler ingen leie for anvendelse av nevnte spiserom og toalettfasiliteter, men er ansvarlig for at bruken av lokalene skjer aktsomt og verdibevarende. Operatør skal følge rutiner for varsling og informasjon til Oppdragsgivers utleiere.

Eventuelt andre hvile/spiserom- og toalettfasiliteter må Operatøren anskaffe og bekoste selv.

# Forutsetninger

De tilbydere som vinner konkurransene vil være forpliktet til å benytte bussanleggene

som er beskrevet i dette vedlegget til den pris og på de vilkår som er fremforhandlet

av Oppdragsgiver. Dette gjelder for:

|  |  |
| --- | --- |
| **Ruteområde** | **Forutsetninger** |
| Ruteområde Østensjø | Bussanlegg på Klemetsrud og tilleggsareal som tilbyder selv må skaffe |
| Ruteområde Ski | Tilbyder må selv skaffe bussanlegg |
| Ruteområde Drøbak | Tilbyder må selv skaffe bussanlegg |
| Ruteområde Nesodden | Bussanlegg på Fagerstrand (Torneveien 10) |

Der hvor det kan være underkapasitet på tilbudt bussanlegg må tilbyder selv skaffe til veie andre anlegg. Det er for øvrig fritt opp til tilbyder å foreslå å benytte andre

(mindre) bussanlegg, i tillegg til disse hovedanleggene.

Alle anlegg skal være iht. offentlige bestemmelser og krav.

Tilbyder må selv skaffe bussanlegg for ruteområde Ski og ruteområde Drøbak, alternativt dekke funksjonene til et bussanlegg ved flere lokasjoner. Dette skal beskrives i tilbyders svar på anleggsbeskrivelsen.

Operatøren tillates å benytte mer enn ett anlegg. Anleggsløsningen(e) som tilbys skal være tilgjengelig for hele kontraktsperioden. Tilbydere behøver altså ikke å anskaffe et fullverdig bussanlegg med alle funksjoner på en og samme adresse. F.eks. kan vask og andre vedlikeholds aktiviteter av bussene gjennomføres på andre lokasjoner enn bussoppstillingsplassen.

Potensielle tilbydere kan ikke tilby et bussanlegg som tilbyder allerede leier av opp-dragsgiver eller anlegget på Fagerstrand (for andre ruteområder). Ruter har tatt denne beslutningen for å likebehandle tilbydere, samt sørge for at det er tilstrekkelig kapasitet ved de øvrige anleggene til å håndtere fremtidig trafikkvekst.

Bussanlegg er et viktig element innenfor kollektivtrafikken, og skal derfor fremstå representativt og miljøvennlig, samt inneha de fasiliteter som kreves for å kunne drifte bussene i kontrakten i henhold til kontrakten. Løsninger som blir vurdert som gode eller dårlig, vil bli vektet positivt eller negativt i anbudsevalueringen.

## Særlig informasjon om busstasjonering i Frogn kommune

Ruter har fått en henvendelse 23.01.2014 angående busstasjonering på Holter Deponi i Drøbak. Som følge av denne henvendelsen har Ruter tatt kontakt med Frogn kommune, og sterkt oppfordret kommunen til å likebehandle tilbyderne ved at en leieavtale for det aktuelle arealet Holter Deponi (gnr 14 b nr 1 i Frogn kommune) gjøres tilgjengelig for vinner av Ruters konkurranse. Frogn kommune opplyser at politikerne har ønsket arealet tilgjengelig for den operatør som til enhver tid har kontrakten/anbudet. Dagens festeavtale løper imidlertid til 2017 og begrenser kommunens handlefrihet i denne sammenhengen.

# Krav til bussanlegg

## Definisjon

Ihht. til definisjonen i kontrakten forstås med et bussanlegg følgende:

Vaskehall, anlegg for drivstoffpåfylling, garderobefasiliteter, oppholdsrom, verksted, kontorer mv. samt tilhørende utearealer for oppstilling av busser og privatbiler. Bussanlegget skal utgjøre en base for bussførere, driftsledelse, trafikkledelse vaske- og verkstedansatte.

## Datarom

Oppdragsgiver skal disponere og ha løpende tilgang til eget separat lokale på anlegget(ene), som er egnet for WLAN nettverkst utstyr, størrelse ca. 5 m2. Der oppbevares serverutstyr tilknyttet billettsystem og SIS. Dette utstyret skal være tilstede i hele kontraktsperioden og Oppdragsgivers ansatte eller den Oppdragsgiver bemyndiger må ha fri tilgang til disse innretningene.

## WLAN (trådløs bredbåndstilknytning)

Operatør skal gi tilgang for etablering av WLAN på anlegg (ene) minst 4 uker innen oppstart. Oppdragsgiver dekker kostnaden for inntil 2 lokasjoner for Oppdragsgivers billettsystem samt sanntidsinformasjonssystem. Oppdragsgiver skal ha tilgang til tekniske installasjoner for WLAN under hele kontraktens varighet.

Hvis det ønskes WLAN dekking på flere lokaliseringsplasser (anlegg) enn de ovennevnte 2, må dette separat avtales med Oppdragsgiver. For WLAN installasjon anbefales det å bruke utstyr av samme type som Oppdragsgiver eller tilsvarende. Planlagt WLAN skal godkjennes av Oppdragsgiver før installasjon. Ønskes bistand fra oppdragsgivere for dette arbeid avtales dette separat. Kostnader for innstallering og bistand dekkes av operatør.

# Opplysninger / drift av bussanlegget (ene)

## Opplysninger om anlegget (ene)

Tilbyder skal i anleggsbeskrivelsen opplyse om:

* Fremdriftsplan for etablering av anlegg (ene)
* Gårds- og bruksnr på eiendommen(e)
* hvem som er eier og hjemmelshaver av tomten og anlegget (ene)
* hvem tilbyderen har inngått leieavtale med
* det er festet tomt
* det foreligger risikoelementer knyttet til anlegget (ene) som kan påvirke driften av anlegget i kontraktsperioden for kontrakten
* evt. tilpasninger/ombygninger som er planlagt utført frem til oppstart, samt milepælsplan for disse arbeiderne
* Ved hvilke anlegg som ønskes utstyrt med WLAN for billettutstyr og SIS, samt hvordan oppstillingen av bussene planlegges

Tegninger/kart av anlegget slik det fremstår ved tilbudsfristens utløp, samt slik det vil fremstå ved oppstart skal vedlegges.

## Driftskostnader

### Fagerstrand (Nesodden)

|  |  |  |  |
| --- | --- | --- | --- |
| Årlige driftskostnader Nesodden bussanlegg |  |  |  |
|  | | | **2013** |
| ·         Elektrisitet | | | 258 063 |
| ·         Fyring | | | 111 128 |
| ·         Renovasjon | | | 45 000 |
| ·         Renhold | | | 117 000 |
| ·         Vann- og avløp (80 % er knyttet til drift av vaskemaskin) | | | ~~270 644~~  163 906 |
| ·         Vedlikehold/brøyting/strøing av parkeringsplasser/uteareal | | | 83 000 |
| ·         Vedlikehold innvendig | | | 223 000 |
| ·         Skadedyrskontroll/tiltak | | | 0 |
| ·         Forsikringspremie | | | 10 186 |
| ·         Alarm | | | 0 |
| ·         Overvåking | | | 0 |

Operatørens leiepris pr. 10 mars 2014 iht fremleieavtale bilag 2.2 er **377 654 kr** pr kvartal 2014. og driftsutgifter. Leieprisen vil bli regulert iht fremleieavtalen før oppstart.

### Klemetsrud

|  |  |  |  |
| --- | --- | --- | --- |
| Årlige driftskostnader for Klemetsrud bussanlegg |  |  |  |
|  | | | **2013** |
| ·         Elektrisitet (lys /varme) | | | 547 000 |
| ·         Fyring  (fjernvarme/fyringsolje) | | | 27 000 |
| ·         Renovasjon (sandfang/oljeutskiller) | | | 89 000 |
| ·         Renhold | | | 191 000 |
| ·         Vann- og avløp (80 % er knyttet til drift av vaskemaskin) | | | 100 000 |
| ·         Vedlikehold/brøyting/strøing av parkeringsplasser/uteareal | | | 52 000 |
| ·         Vedlikehold innvendig | | | 213 000 |
| ·         Skadedyrskontroll/tiltak | | | 0 |
| ·         Forsikringspremie (vakthold) | | | 2 000 |
| ·         Alarm | | | 0 |
| . Overvåking | | | 6 000 |
| ·         Vaktmester (ansatt av dagens operatør iht ansattoversikt) | | | 316 000 |

Alle tall under pkt. 4.2 er innhentet av dagens leietakere/operatører, og er kun veiledende. Oppdragsgiver har ingen ansvar for de oppgitte tallene.

Operatørens leiepris iht fremleieavtale bilag 2.2 er **2 600 000** pr år + felleskost 23 675,- pr mnd og driftsutgifter.

## Særlig om bussvaskemaskiner ved Fagerstrand og Klemetsrud

Bussvaskemaskinene ved anleggene skal i utgangspunktet byttes ut av Oppdragsgivers utleier når den ikke lenger fungerer. Dersom Operatør av hensyn til vedlikeholdskostnadene ønsker at oppdragsgiver skal bytte ut bussvaskemaskinen i forbindelse med Oppstart av oppdraget eller i løpet av kontraktsperioden må det avtales særskilt med Oppdragsgiver. Oppdragsgiver har med dette ingen forpliktelse til å foreta bytte av vaskemaskin.

Ny bussvaskemaskin er anslått til å koste ca. 0.9 mill kr i innkjøp og montering. I tillegg kan det være behov for bytte av oljeutskiller, vannrenseanlegg osv. til anslått kostnad på ca. 1 mill kr. I tillegg kommer kapitalkostnader, prosjektering m.m. Investeringen vil normalt bli fordelt gjennom økt årlig leie i perioden for Oppdragets varighet dvs. 8 + 2 år. Anslått behov for årlig økning av leiesum ved bytte av bussvaskemaskin med tilhørende utskiftinger og tilpasninger under disse forutsetningene være ca. 200.000 kr.

Det forventes at bytte av vaskemaskin kan redusere driftskostnader til vann, strøm og vedlikehold.

## Drift av anlegg - miljømessige forhold

Tilbyder skal i anleggsbeskrivelsen beskrive hvordan anlegget (ene) skal driftes, herunder hvordan hensynet til miljøet blir ivaretatt. Det skal redegjøres både for perioden før oppstart jfr mulige tilpasninger/ombygninger og perioden etter oppstart. Anleggets miljøbelastning i driftsperioden skal i størst mulig grad tallfestes med forbruk/belastning pr. år.

## Bruk av anlegg til andre formål

Tilbyder skal i anleggsbeskrivelsen beskrive om anlegget (ene) skal benyttes til andre aktiviteter enn de som fremgår av konkurransegrunnlaget for busstjenester Follo og Østensjø. Herunder om deler av anlegget er fremleiet, eller er planlagt fremleiet til andre. Det skal opplyses hvem evt. fremleietagere er samt fremleieforholdets art og varighet og evt. betydning for Operatørens drift.

## Biogassdrift og fylleanlegg på Klemetsrud

Operatøren har ansvaret for etablering av fylleanlegget med nødvendige fasiliteter som lagertank, dispenser, mv. Oppdragsgiver og eier forplikter seg til å bidra til at fylleanlegget byggegodkjennes overfor offentlige myndigheter og at naboer varsles iht. lov og forskrift mv. Operatør må dekke alle kostnader i denne forbindelse.

Etablering av fylleanlegget vil medføre bl.a. byggesøknad, gravearbeider samt tilkopling av offentlig elektrisitet, datalinjer og spesiell godkjenning av bygging og drift av tankanlegget. Operatør har rett til å la nødvendige tilkoplinger skje til eksisterende anlegg på eiendommen. Disse skal etableres med individuelle måleinstrumenter for forbruk.

Hvis eier av bussanlegget blir påført kostnader, herunder merarbeid, ifm med godkjenningsprosessen, byggingen eller driften av fylleanlegget skal disse faktureres særskilt og dekkes av Operatøren. Dog skal varsel fra eier om kostnader være mottatt av Operatøren senest 30 dager etter at de er påført.

Operatøren må oppfylle forebyggende sikkerhetstiltak ift. drift av fylleanlegget og biogassbussenes bruk av verkstedet, vaskehall og bussanlegget for øvrig. Operatøren påtar seg det hele og fulle ansvar for skader og konsekvensskader ved uhell og/eller hærverk på biogassfylleanlegget og skal holde Oppdragsgiver og eier skadesløs.

Operatør har rett til å la tredjepart bygge, eie og drive biogassfylleanlegget på eiendommen (fremleie).

Areal stilles til rådighet på Klemetsrud bussanlegg.

Tilbyder kan foreslå andre lokasjoner innenfor eller utenfor anlegget. Det må i tilfelle beskrives i tilbudet. Oppdragsgiver trenger ikke å akseptere alternative forslag til plassering,

Oppdragsgiver skal godkjenne plasseringen på anlegget.

Dersom biogassanlegg/fyllestasjon etableres på Klemetsrud, vil det ved Kontraktens/ Leieavtalens utløp tilfalle Oppdragsgiver vederlagsfritt.

Oppdragsgivers utleier, Bussanlegg AS, har som grunneier gjort noen undersøkelser hos en potensiell leverandør av biogass og Oppdragsgiver videreformidler her den informasjonen som er mottatt:

* Forholdene på Klemetsrud er vanskelige på grunn av nærheten til høyspent-nettet og de sikkerhetsavstandene som kreves. Situasjonen vanskeliggjøres av at ledningene henger lavere enn vanlig på anlegget. Det kan fravikes fra sikkerhetsavstandene ved etablering av kompenserende tiltak (fysisk skjerm-ing)
* Det er nødvendig med en risikoanalyse av et slikt anlegg basert på kravene i de svenske forskriftene og gassnormen.
* Leverandørens foreløpige vurdering er at det kan etableres et anlegg, men at det vil ha begrenset kapasitet og eventuelt må spres inne på området. Det vil ganske sikkert ikke kunne håndtere 40 leddbusser.

# Avtaleforhold

Det er forhandlet frem en leieavtale med eierne/ festere av de ulike anlegg. Vinner av

konkurransen (Operatør) skal fremleie anlegget av Oppdragsgiver på samme vilkår

som i leieavtalen. Den avtalte leiepris vil fremgå av beskrivelsen av

de enkelte anlegg. Leietiden følger Kontrakten, punkt 3.

Det er foretatt en gjennomgang av anleggene mht til utførelse og teknisk

spesifikasjon. Det gis i det følgende en kort beskrivelse av anleggene. Anleggene er

også beskrevet i så vel hovedleieavtalen og dens vedlegg, se bilag 1.1 - 1.3 til dette

dokumentet. Det er forutsatt at operatøren skal tre inn i avtalen med utleier og skal

oppfylle alle forpliktelsene i hovedleieavtalen, se bilag 2.

Årlig leiepris skal for alle anleggene betales i fire like deler forskuddsvis den første i

hvert kvartal. Operatøren skal som fremleier betale direkte til Oppdragsgiver. Den

oppgitte leiepris skal reguleres i henhold til Statistisk Sentralbyrås konsumprisindeks. Nærmere bestemmelser om regulering og tidspunkt for det finnes i fremleieavtalene.

Det vil bli gjennomført en felles befaring av anleggene jfr. omtale i Prosedyrereglene.

Bilder av anleggene finns i bilag 3.1 – 3.2.

# Beskrivelse av bussanlegget Klemetsrud

Eier: Bussanlegg AS

Adresse: Klemetsrudveien 3, 1278 Oslo gnr. 177 bnr. 19

Byggeår: 1998. Plasthall har byggeår: 2000 (Plasthallen inneholder verksted og hyllereol)

Bygningstype: Betongbygg + plasthall

Tomteareal: 9904 kvm

Kapasitet/innhold:

* Asfaltert parkeringsplass ute til 53 busser. Kapasiteten vil variere med busstyper og tilkoblingsmuligheter til strøm (se egen oversikt i bilag 3.2).
* Asfaltert parkering ute til 40 personbiler.
* Bygning 699 kvm som inneholder kontorer, kantine, verksted, vaskehall, pluss plasthall 158 kvm som inneholder verksted og lager.
* Bussoppstillingsplasser har strømuttak, ikke luft.
* Dieseltank på 30.000 liter.

# Beskrivelse av bussanlegget Fagerstrand

Eier: Torneveien 10 AS

Adresse: Torneveien 10, 1454 Nesodden gnr. 23 bnr 86

Byggeår: 1981/82

Bygningstype: Betongbygg

Kapasitet/innhold:

* Tomteareal 18122 kvm
* Asfaltert parkeringsplass ute til 40 busser. 38 plasser har strømuttak. Luftuttakene er ikke lenger i bruk, og kan ikke garanteres mulig å sette i drift igjen.
* Asfaltert parkering ute til 60 personbiler
* Bygning 1729 kvm som inneholder kontorer, kantine, verksted, vaskehall
* Uteareal har kapasitet til ytterligere parkering
* Dieseltank på 30.000 liter.

# Bilag

Bilag 1.1 – 1.2 Leiekontrakter for de ulike bussanlegg

Bilag 2.1 – 2.2 Fremleiekontrakter

Bilag 3.1 – 3.2 Bilder og tegninger av anleggene